

Til budget- og regnskabsudvalget

Holbergsgade 6

DK-1057 København K

T +45 7226 9000

F +45 7226 9001

M sum@sum.dk

W [sum.dk](http://sum.dk/)

Dato: 24-05-2023

Enhed: Udgifter

Sagsbeh.: HEN

Sagsnr.: 2022-6160

Dok. nr.: 5598217

**Høring over udkast til orientering om 60. omgang ændringer til budget-og regnskabssystem for kommuner**

Indenrigs- og Sundhedsministeriet sender hermed udkast til orientering om 60. omgang ændringer til budget- og regnskabssystem for kommuner i høring.

Indenrigs- og Sundhedsministeriet skal anmode om at modtage eventuelle høringssvar senest onsdag d. 7. juni 2023. Eventuelle høringssvar bedes sendt pr. mail til hen@im.dk med kopi til budregn@im.dk.

Eventuelle spørgsmål til høringen kan rettes til Henning Elkjær Nielsen på hen@im.dk eller på tlf. 72 28 25 59.

Med venlig hilsen

Henning Elkjær Nielsen

**Orientering nr. 60 om ændringer til budget- og regnskabs-system for kommuner**

Hermed orienteres om ændringer og præciseringer m.v. i bilag 1 til cirkulære nr. 9916 af 15. oktober 2019 om budget- og regnskabssystem for kommuner.

**Ændringer i bilag 1 til cirkulære om budget- og regnskabssystem for kommuner:**

**Kapitel 3 og 4**

Hovedkonto 1 og 7-9

1. Nedlæggelse af en række funktioner vedr. vand- og spildevandsområdet på hovedkonto 1 og 7-9
2. Ændret betegnelse af funktion 1.35.46, 7.35.29 og 9.35.29
3. Nedlæggelse af funktioner vedr. el- og gasforsyning på hovedkonto 1 og 7-9
4. Opdatering af betegnelsen af visse grupperinger under funktion 1.38.67, 7.35.35 og 9.35.35 vedr. affaldsområdet

Hovedkonto 5

1. Ændringer afledt af barnets lov
2. Forenkling af kontoplanen under funktion 5.22.07 Indtægter fra den centrale refusionsordning
3. Ændring af konteringsreglerne til driftsgruppering 014 under funktion 5.38.39 Personlig støtte og pasning af personer med handicap m.v.
4. Oprettelse af ny funktion 5.38.43 Housing First-indsatser
5. Oprettelse af ny hovedfunktion 5.23 Refusionsordning vedr. Housing First-indsatser
6. Ny driftsgruppering 096 oprettes på funktion 5.57.72 Sociale forhold vedr. inflationshjælp til økonomisk udsatte børnefamilier
7. Under funktion 5.57.76 og 5.57.77 nedlægges dranst 2, gruppering 003 Berigtigelser m.v.

Hovedkonto 6

1. Udgifter til børnefaglige undersøgelser og forældrekompetenceundersøgelser konteres på funktion 6.45.58

Hovedkonto 8

1. Nedlæggelse af gruppering 121 og 122 på funktion 8.51.52

**Øvrige ændringer og præciseringer**

1. Øvrige ændringer og præciseringer

**Ad 1 Nedlæggelse af en række funktioner vedr. vand- og spildevandsområdet på hovedkonto 1 og 7-9**

Siden 1. januar 2010 kan kommunerne i henhold til vandsektorlovens § 15, stk. 1, kun deltage i vand- eller spildevandaktiviteter, hvis aktiviteterne udøves i et eller flere selskaber, som drives i aktie- eller anpartsselskabsform. Eksisterende kommunale fællesskaber efter kommunestyrelseslovens § 60 kunne dog undtages fra kravet, men det fremgår af hjemmesiden for [Ankestyrelsen](https://ast.dk/tilsynet/kommunale-og-regionale-faellesskaber), der godkender oprettelsen eller ophævelsen af kommunale selskaber, at der ikke eksisterer § 60 selskaber indenfor vand- og spildevandsforsyning.

Endvidere gælder det, at mellemværende mellem kommunen og kommunale vand- og spildevandsselskaber, der har været registreret i balancen i de kommunale regnskaber på funktion 9.35.30 Udlæg og mellemværende vedr. spildevandsanlæg med betalingsvedtægt og funktion 9.35.34 Udlæg og mellemværende vedr. vandforsyning, har skulle afvikles i perioden frem til 1. januar 2020, jf. Klima-, Energi- og Forsyningsministeriets bekendtgørelse om afvikling af mellemværender mellem kommuner og vandselskaber.

På den baggrund er der ikke længere kommunale udgifter og indtægter på vand- og spildevandsområdet eller mellemværende med vand- og spildevandselskaberne. Følgende funktioner nedlægges derfor:

* 1.22.04 Vandforsyning
* 1.35.40 Fælles formål (spildevandsanlæg)
* 1.35.43 Rensningsanlæg inkl. hoved- og detailkloakker
* 1.35.44 Tømningsordninger
* 7.35.30 Renter af udlæg og mellemværende vedr. spildevandsanlæg med betalingsvedtægt
* 7.35.34 Renter af udlæg og mellemværende med vandforsyning
* 8.35.30 Forskydninger i mellemværende med spildevandsanlæg med betalingsvedtægt
* 8.35.34 Forskydninger i mellemværende med vandforsyningsvirksomheder
* 9.35.30 Udlæg vedr. spildevandsanlæg med betalingsvedtægt
* 9.35.34 Udlæg og mellemværende med vandforsyning

 Ændringerne træder i kraft med virkning fra budget 2024.

**Ad 2 Ændret betegnelse af funktion 1.35.46, 7.35.29 og 9.35.29**

Betegnelsen af funktion 1.35.46 ændres fra ”Klimainvesteringer” til ”Kommunalt udlæg for vandselskabers brugerfinansierede projekter vedr. spildevandshåndtering, herunder klimatilpasning” med henblik på at tydeliggøre, at det er alene er udgifter og indtægter i forbindelse med kommunalt udlæg for vandselskabers *brugerfinansierede* projekter efter medfinansieringsbekendtgørelsen (overgangsordning) eller omkostningsbekendtgørelsen, der skal registreres på denne funktion.

Endvidere præciseres det, at kommunale udgifter i form af betaling til spildevandsforsyningsselskabet for f.eks. et højere serviceniveau eller en dyrere løsning efter vandsektorlovens § 15, stk. 2, skal konteres på den funktion, som det højere serviceniveau vedrører f.eks. rekreative arealer.

Endelig ændres ”klimainvesteringer” generelt til ”klimatilpasningsprojekter”. Det medfører,

1. at betegnelsen af følgende hovedfunktion ændres til:

1.35 KLIMATILPASNING OG SPILDEVANDSHÅNDTERING

1. at betegnelsen af følgende funktioner ændres til:

### 7.35.29 Renter af udlæg vedr. klimatilpasningsprojekter

### 8.55.72 Forskydninger i gæld vedr. klimatilpasningsprojekter

### 9.35.29 Udlæg vedr. klimatilpasningsprojekter

### 9.55.72 Gæld vedr. klimatilpasningsprojekter

1. at betegnelsen af gruppering 003 på følgende funktioner ændres til ”Klimatilpasningsprojekter”:
* 7.55.68
* 7.55.70
* 7.55.71
* 7.55.74
* 7.55.75
* 7.55.76

Ændringerne træder i kraft med virkning fra budget 2024.

**Ad 3 Nedlæggelse af funktioner vedr. el- og gasforsyning på hovedkonto 1 og 7-9**

Det følger af elforsyningslovens § 4, stk. 1, at en kommune kan deltage i selskaber med begrænset ansvar, som varetager virksomhed, som er omfattet af § 2, stk. 1, der blandt andet omfatter transport. Selskaberne udarbejder selvstændige årsrapporter for dets aktiviteter i overensstemmelse med bestemmelserne i årsregnskabsloven. Selskabernes regnskaber indgår ikke i kommunens regnskab.

Endvidere er de kommunalt ejede naturgasdistributionsselskaber blevet købt af det statslige selskab, Energinet, og Evida gasdistributionsselskaberne blev dannet. Pr. 1. januar 2021 har Finansministeriet opkøbt og overtaget Evida. Den danske gasdistributionssektor er derfor samlet hos staten som følge af implementering af stemmeaftalen, jf. den daværende lov nr. 1675 af 26. december 2017. Kommunerne har derfor ikke længere en opgave i forhold til gasdistribution.

Følgende funktioner nedlægges derfor:

* 1.22.01 Gasforsyning
* 1.22.02 Elforsyning
* 7.35.31 Renter af udlæg vedr. gasforsyning
* 7.35.32 Renter af udlæg vedr. elforsyning
* 8.35.31 Forskydninger i mellemværende med gasforsyningsvirksomheder
* 8.35.32 Forskydninger i mellemværende med elforsyningsvirksomheder
* 9.35.31 Udlæg og mellemværende vedr. gasforsyning
* 9.35.32 Udlæg og mellemværende vedr. elforsyning

 Ændringerne træder i kraft med virkning fra budget 2024.

**Ad 4 Opdatering af betegnelsen af visse grupperinger under funktion 1.38.67, 7.35.35 og 9.35.35 vedr. affaldsområdet**

Den ændrede betegnelse af funktionerne 1.38.61, 1.38.63 og 1.38.64, hvor de er blevet bragt overensstemmelse med miljøbeskyttelseslovens § 48 a og affaldsaktørbekendtgørelsens § 17, stk. 3-8, jf. pkt. 4 i orienteringsskrivelsen af 21. december 2022, konsekvensrettes på grupperingerne under funktion 7.35.35 og 9.35.35. Følgende grupperinger ændres på begge funktioner:

* 001 Ordninger for restaffald
* 003 Ordninger for mad-, papir-, pap-, glas-, metal-, og mad- og drikkekartonaffald
* 004 Ordninger for farligt affald og tekstilaffald

Endvidere ændres betegnelsen af driftsgruppering 092 under funktion 1.38.67 til:

* 092    Indtægter ved indsamling af erhvervsaffald

Ændringerne træder i kraft med virkning fra regnskab 2023.

**Ad 5 Ændringer afledt af barnets lov**

Folketinget har den 1. juni 2023 vedtaget barnets lov. Med loven er reglerne om indsatser målrettet børn og unge med behov for særlig støtte samlet i en ny, selvstændig hovedlov.

På hovedkonto 5 foretages derfor en række ændringer, herunder tilføjelse af referencer til lovgrundlaget. Det gælder afgørelser om forebyggende og støttende indsatser, anbringelse uden for hjemmet og handicapkompenserende hjælp og støtte samt ungestøtte (efterværn) til børn og unge og deres forældre.

Betegnelsen af følgende funktioner ændres til:

### 5.28.21 Rådgivning samt forebyggende foranstaltninger og støttende indsatser for børn og unge

### 5.28.23 Børne- og ungehjem i form af døgninstitutioner for børn og unge

Betegnelsen af følgende grupperinger under funktion 5.28.21 ændres til:

* 004 Døgnophold eller familieanbringelse for både forældremyndighedens indehaver, barnet eller den unge og andre medlemmer af familien
* 005 Aflastningsordninger eller støtteophold
* 006 Vederlag til plejefamilier og kommunale plejefamilier som led i aflastningsordninger eller støtteophold

Under funktion 5.28.23 ændres betegnelsen af følgende grupperinger:

* 001 Børne- og ungehjem i form af døgninstitutioner for børn og unge med betydelig og varig nedsat fysisk eller psykisk funktionsevne
* 002 Børne- og ungehjem i form af døgninstitutioner for børn og unge med sociale problemer

Barnets lov træder i kraft den 1. oktober 2023. Det bemærkes, at afgørelser der vedrører børn og unge, som er truffet efter serviceloven før barnets lov træder i kraft, videreføres uændrede, indtil der træffes afgørelse om ændring eller ophør af indsatsen.

Ændringerne træder i kraft med virkning fra regnskab 2023.

**Ad 6 Forenkling af kontoplanen under funktion 5.22.07 Indtægter fra den centrale refusionsordning**

På funktion 5.22.07 Indtægter fra den centrale refusionsordning, forenkles kontoplanen. De eksisterende grupperinger (dranst 2) med undtagelse af gruppering 091 Berigtigelser nedlægges, dvs. i alt 26 grupperinger nedlægges.

Til gengæld oprettes der følgende fire nye grupperinger:

* 006 Refusion vedr. udgifter til børn og unge, hvor det vedrører enkelt-personer
* 007 Refusion vedr. udgifter til børn og unge i samme husstand
* 008 Refusion vedr. udgifter til 18-66-årige
* 009 Refusion vedr. udgifter til personer på 67 år og derover

Grupperingerne afspejler, at indtægter fra den centrale refusionsordning er opdelt på refusion efter § 198 i barnets lov henholdsvis refusion efter § 176 i serviceloven. Refusion af udgifter efter barnets lov er opdelt i refusion af udgifter vedr. enkeltpersoner, jf. barnets lov § 198, stk. 1 og i refusion af udgifter i sager, hvor børn og unge i samme husstand er samlet til en sag i forhold til refusionsordningen (søskendereglen), jf. barnets lov § 198, stk. 2. Refusionen af udgifter efter serviceloven er opdelt i refusion vedr. 18-66-årige, jf. serviceloven § 176, stk. 1 og 2 og i refusion af udgifter til personer på 67 år og derover, jf. servicelovens § 176, stk. 3.

Endvidere slettes henvisningen på funktionerne 5.28.25, 5.38.40, 5.38.41, 5.38.42, 5.38.45, 5.38.50, 5.38.52, 5.38.53, 5.38.54, 5.38.59, 5.57.72 til, at refusion efter reglerne for den centrale refusionsordning vedrørende de pågældende funktioner registreres på 5.22.07 Indtægter fra den centrale refusionsordning.

Ændringerne træder i kraft med virkning fra budget 2024.

**Ad 7 Ændring af konteringsreglerne til driftsgruppering 014 under funktion 5.38.39 Personlig støtte og pasning af personer med handicap m.v.**

Folketingets har den 1. juni 2023 vedtaget lov om ændring af lov om social service (Ophævelse af aldersgrænsen og dispensationsadgangen i ordningen med kontant tilskud til ansættelse af hjælpere til overvågning og støtte i forbindelse hermed om natten). Ændringen træder i kraft den 1. juli 2023.

På den baggrund ændres bl.a. konteringsreglerne til driftsgruppering 014 Kontant tilskud til overvågning og støtte, så der ikke fremgår en aldersbegrænsning for indsatsen.

Ændringen træder i kraft med virkning fra regnskab 2023.

**Ad 8 Oprettelse af ny funktion 5.38.43 Housing First-indsatser**

Som følge af lov nr. 482 af 12. maj 2023 om ændring af lov om social service, lov om almene boliger m.v., lov om leje af almene boliger og forskellige andre love (Omlægning af indsatsen mod hjemløshed og udvidelse af ordning om udslusningsboliger og indretning af bofællesskaber m.v.) oprettes en ny funktion:

* 5.38.43 Housing First-indsatser

På funktionen registreres udgifter vedrørende de specialiserede støttemetoder efter Housing First-tilgangen, jf. servicelovens § 85 a.

Der oprettes endvidere tre grupperinger vedr. de enkelte af specialiserede støttemetoder fra Housing First-tilgangen:

* 001 Critical Time Intervention (CTI)
* 002 Intensive Case Management (ICM)
* 003 Assertive Community Treatment (ACT og M-ACT)

Ændringerne træder i kraft med virkning fra regnskab 2023.

**Ad 9 Oprettelse af ny hovedfunktion 5.23 Refusionsordning vedr. Housing First-indsatser**

I tilknytning til Folketingets vedtagelse af lov om omlægningen af indsatsen mod hjemløshed m.v., jf. pkt. 8, oprettes en ny hovedfunktion:

* 5.23 REFUSIONSORDNING VEDR. HOUSING FIRST INDSATSER MV.

Endvidere oprettes en ny funktion til registrering af indtægter fra refusionsordningen vedr. Housing First-indsatser mv., jf. servicelovens § 176 a:

* 5.23.08 Central refusionsordning vedr. udgifter til Housing First-indsatser mv.

Endelig er der er under funktionen på dranst 2 autoriseret tre grupperinger til registrering af statsrefusionen vedr. de enkelte af specialiserede støttemetoder fra Housing First-tilgangen samt en gruppering til registrering af refusion vedr. ophold i midlertidige botilbud:

* 001 Refusion af udgifter vedr. Critical Time Intervention (CTI)
* 002 Refusion af udgifter vedr. Intensive Case Management (ICM)
* 003 Refusion af udgifter vedr. Assertive Community Treatment (ACT og M-ACT)
* 004 Refusion af udgifter vedr. vedr. ophold på midlertidige botilbud

**Ad 10 Ny driftsgruppering 096 oprettes på funktion 5.57.72 Sociale forhold vedr. inflationshjælp til økonomisk udsatte børnefamilier**

I henhold til lov nr. 500 af 16. maj 2023 om inflationshjælp til økonomisk udsatte børnefamilier gives inflationshjælp til børnefamilier, hvor én eller begge forældre i januar 2023, har modtaget ydelser i kontanthjælpssystemet eller modtaget ressourceforløbsydelse under ressourceforløb eller jobafklaringsforløb. Hjælpen skal udbetales af kommunerne.

Der oprettes derfor under funktion 5.57.72 Sociale forhold, dranst 1, følgende ny gruppering:

* 096 Inflationshjælp til økonomisk udsatte børnefamilier.

På grupperingen registreres udbetalingerne til økonomisk udsatte børnefamilier, der skal ske i juni og i løbet af august 2023. På grupperingen registreres endvidere tilskud fra staten, der finansierer udbetalingerne med 100 pct.

Ændringen træder i kraft med virkning fra regnskab 2023.

**Ad 11 Under funktion 5.57.76 og 5.57.77 nedlægges dranst 2, gruppering 003 Berigtigelser m.v.**

Efter at Udbetaling Danmark har overtaget myndighedsansvaret for individuel boligstøtte er der ikke længere statsrefusion for boligsikring og boligydelse.

Under funktion 5.57.76 Boligydelse til pensionister med kommunal medfinansiering og 5.57.77 Boligsikring med kommunal medfinansiering nedlægges dranst 2, gruppering 003 Berigtigelser, da det alene er den kommunale medfinansiering af ydelserne, der skal registreres i kommunens regnskab.

Endvidere ændres betegnelsen af driftsgruppering 010 under funktion 5.57.77 fra

”Boligsikring efter særligt behov uden refusion” til ”Boligsikring efter særligt behov” og driftsgruppering 092 fra ”Efterregulering af boligsikring efter særligt behov uden refusion” til ”Efterregulering af boligsikring efter særligt behov”.

Ændringerne træder i kraft med virkning fra budget 2024.

**Ad 12 Udgifter til børnefaglige undersøgelser og forældrekompetenceundersøgelser konteres på funktion 6.45.58**

Det tydeliggøres, at udgifter til forældrekompetenceundersøgelser mv., der oftest gennemføres som led i en børnefaglige undersøgelse, til brug for en afgørelse efter servicelovens kapitel 11/§ 52 eller efter kapitel 4 eller 5 i barnets lov, skal konteres på funktion 6.45.58.

Ændringen træder i kraft med virkning fra budget 2024.

**Ad 13 Nedlæggelse af gruppering 121 og 122 på funktion 8.51.52**

Som følge af afskaffelsen af danskbonus for selvforsørgede pr. 1. juni 2022 nedlægges på funktion 8.51.52 følgende grupperinger:

* 121 Udbetaling af danskbonus til selvforsørgede
* 122 Refusion af danskbonus til selvforsørgede

Ændringerne træder i kraft med virkning fra budget 2024.

**Ad 14 Øvrige ændringer og præciseringer**

Kapitel 3-4

1. Under funktion 2.22.07, driftsgruppering 091 Kommunale indtægter fra parkeringsbilletordninger, ændres konteringsreglerne, så det alene er indtægter fra parkeringsbilletordninger, der skal registres på grupperingen. Med ændringen bringes konteringsreglerne i overensstemmelse med betegnelsen af grupperingen.
2. Under funktion 2.32.31 Busdrift præciseres det, at tilskud vedr. individuel handicapkørsel efter § 11 i lov om trafikselskaber skal registreres på funktionen. Dog skal den del af tilskuddet til trafikselskaber, der udføres af private leverandører, registreres på driftsgruppering 001 under funktionen.
3. Konteringsreglerne til funktion 3.35.62 Teatre opdateres.
4. Under funktion 5.46.60 Danskuddannelse for øvrige kursister, dranst 1, gruppering 013 tydeliggøres det, at indtægter fra depositum for danskuddannelse til S-kursister, der ikke skal tilbagebetales til kursisten, jf. danskuddannelseslovens § 14, stk. 4 og 5, skal registreres på grupperingen.
5. Under funktion 5.57.74, dranst 1, gruppering 016, slettes misvisende henvisning til "jf. funktion 5.57.72, grp. 009 og 015" samt "jf. funktion 5.57.72, grp. 010".

Kapitel 6 og 7

1. I afsnit 6.1 rettes en trykfejl, så funktion 7.58.79 Garantiprovision omfattes af reglerne for afgivelse af driftsbevillinger, som det var hensigten med pkt. 9 i orienteringsskrivelse af 28. juni 2022.
2. I afsnit 7.2.2.f om anlægsregnskaber tydeliggøres det, at kravet om aflæggelse af et særskilt anlægsregnskab også gælder for bruttoanlægsindtægter, der overstiger 2 mio. kr., fx ved afhændelse af anlæg.

Pkt. a)-e) har virkning fra budget 2024, mens pkt. f)-g) har virkning fra regnskab 2023.

Med venlig hilsen

Henning Elkjær Nielsen